
[bookmark: _Toc241139387]Ocena na ravni intervencije/vrste intervencije na podlagi preizkušanja skladnosti
[bookmark: _Toc241139388]Določitev razredov na intervencijo/vrsto intervencije
Certifikacijski organ mora na podlagi pomembnosti odklonov pri preizkusih, opravljenih v skladu s Smernico št. 2, določiti količinsko opredelitev v smislu finančnega vpliva in v smislu učinkov, ki se štejejo za upravičene do intervencije. Certifikacijski organ bi moral k tej količinski opredelitvi dodati pomembnost v smislu finančnega vpliva nedelujočih informacijskotehnoloških/avtomatiziranih kontrol. Ta pristop je v skladu z mednarodnim standardom revidiranja 450 „Ovrednotenje med revizijo ugotovljenih napačnih navedb“ (prim. točko 15 o dokumentaciji) in mednarodnim standardom revidiranja 530 „Revizijsko vzorčenje“ (prim. točko 14 o projiciranju napačnih navedb in točko 15 o ovrednotenju rezultatov revizijskega vzorčenja). Taka količinska opredelitev bo Komisiji omogočila, da pridobi potrebno zagotovilo, da se odhodki SKP izvršujejo skladno s pravili EU ter da v odhodkih in ustreznih učinkih ni napačnih navedb. 
Količinska opredelitev bi morala vključevati potrditev (ali nepotrditev) rezultatov dela plačilne agencije v smislu pomembnosti[footnoteRef:2], saj bi morala plačilna agencija zagotoviti pravilno delovanje sistemov za celotno populacijo ter za skupne prijavljene upravičene učinke in ustrezne odhodke. V ta namen mora certifikacijski organ oceniti preostalo tveganje/napačno navedbo, potem ko je plačilna agencija opravila vse svoje kontrole[footnoteRef:3].  [2: 	Certifikacijski organ pri razvrščanju intervencij ne bi smel upoštevati pojavljanj za rezultate plačilne agencije.]  [3: 	V primeru za ne-IAKS so rezultati plačilne agencije, ki jih je potrdil certifikacijski organ, vključeni v vrstico „Skupna pomembnost odklonov, ki jih je potrdil certifikacijski organ“.] 

Certifikacijski organ bo na podlagi opravljenih preizkusov in ustrezne količinske opredelitve preizkušenim intervencijam v skladu s preglednico za razvrščanje intervencij dodelil razred (prim. Smernica št. 2, oddelek 11.5.1.1):
· za zasnovo/ureditev na podlagi pregleda postopkov, razgovorov in sledilnih preizkusov,
· za delovanje na podlagi preizkušanja kontrol in rezultatov plačilne agencije. Pomembno je, da certifikacijski organ za določitev ustreznega razreda določi dve količinski opredelitvi na intervencijo:
skupna pomembnost odklonov: na podlagi preizkusov ročnih kontrol, kontrol ugleda, preizkusov IT in preostalih napačnih navedb po rezultatih plačilne agencije;
število pojavljanj, ki izhajajo samo iz preizkušenih ročnih kontrol, ki niso kontrole ugleda. 
Pri nobeni količinski opredelitvi se formalne napake (tj. napake brez finančnega vpliva) ne bi smele šteti in sporočati. Dokumentirati bi jih bilo treba v delovnih dokumentih certifikacijskega organa za posamezno revizijsko sled in za primer, da bi certifikacijski organ želel o njih obvestiti plačilno agencijo za prihodnje izboljšave sistemov. Nasprotno pa bi bilo treba v količinsko opredelitev vključiti vse napake z morebitnim finančnim vplivom. 
Kadar certifikacijski organ ugotovi veliko odklonov, lahko razmisli o povečanju vzorca, saj se začetne predpostavke niso potrdile. 
Ker mora certifikacijski organ pri napačni navedbi v EUR upoštevati dve stopnji (tj. 0,5 % za ugled in 2 % za druge ročne kontrole), bi moral upoštevati naslednje:
če je pri preizkušanju kontrol ugleda prekoračena 0,5-odstotna stopnja, bi moral certifikacijski organ dodeliti razred 2, tudi če skupna 2-odstotna stopnja ni prekoračena;
če je skupna pomembnost > 2 %, je razvrstitev 1 ali 2. Certifikacijski organ mora nato za napačno navedbo, povezano z delovanjem kontrol ugleda, predložiti ločen podatek.  
Če certifikacijski organ ne more določiti količinske opredelitve v smislu pomembnosti odklonov iz tveganj za izgubo ugleda in/ali iz drugih ročnih kontrol, dejansko razreda ne more presoditi. V tem primeru ni jasno, ali preizkušeni sistem deluje in ali obstaja zagotovilo glede odhodkov SKP. Certifikacijski organ bi moral zato sporočiti razred 1, razen če lahko utemelji ustreznost višjega razreda. 
Razred na intervencijo bi moral biti nižji od obeh razredov, in sicer tistega, ki je dodeljen za zasnovo/ureditev, ter tistega, ki je dodeljen za delovanje. Če certifikacijski organ ugotovi, da zasnova ni bila v skladu z osnovno zahtevo Unije, bi moral še vedno preizkusiti delovanje sistema, da ugotovi pomembnost odklonov. V tem primeru bi bilo treba kot končni razred za intervencijo ohraniti razred 1, ker zasnova ni v skladu z osnovno zahtevo Unije (kategorija 1: morebitne resne pomanjkljivosti), vendar bi pomembnost odklonov od preizkušanja delovanja pokazala morebiten finančni vpliv za vsak finančni popravek, ki ga je treba predlagati za težavo kategorije 1, ki jo je ugotovil certifikacijski organ. 
[bookmark: _Toc241139389]Ocena za IAKS
Premisleki, predstavljeni v oddelku 1 zgoraj, veljajo tudi za IAKS. Ob upoštevanju pristopa, predlaganega za IAKS v Smernici št. 2 in Prilogi I, bi bilo treba delovanje za IAKS po potrebi določiti na podlagi ocene rezultatov plačilne agencije, ki dokazujejo pravilno delovanje sistema upravljanja in kontrol ter drugih preizkusov, s strani certifikacijskega organa. 
Certifikacijski organ za vsako intervencijo IAKS poda oceno, ki temelji na
· potrditvi ali nepotrditvi[footnoteRef:4] rezultatov plačilne agencije, ki dokazujejo pravilno delovanje sistema upravljanja in kontrol za vsako intervencijo, s strani certifikacijskega organa. [4: 	Rezultat certifikacijskega organa + rezultat plačilne agencije.] 

· rezultatih preizkusov IT,
· rezultatih ročnih preizkusov, razen tistih, ki so opisani zgoraj. 
Če certifikacijski organ ugotovi odklone, lahko preizkus razširi na natančnejšo količinsko opredelitev finančnega vpliva ali razmeji populacijo, na katero odkloni vplivajo. Certifikacijski organ lahko na podlagi teh dodatnih revizijskih postopkov različnim intervencijam IAKS dodeli različne razrede, s čimer poudari, kje je finančno tveganje. Certifikacijski organ lahko uporabi možnost iz Priloge 1 glede združevanja intervencij IAKS, povezanih s površino. V takem primeru je treba rezultate certifikacijskega organa na skupino uporabiti za vse intervencije, vključene v skupino, in jih dodati rezultatom plačilne agencije za vsako posamezno intervencijo. 
[bookmark: _Toc241139390]Ocena za ne-IAKS
Ocena intervencij ne-IAKS je odvisna od pristopa, za katerega se certifikacijski organ odloči (tj. izbira osnovne zahteve Unije/postopka v primerjavi z izbiro intervencije).
a) Pristop na podlagi osnovne zahteve Unije/postopka
Kar zadeva izračun pomembnosti, bi moral certifikacijski organ dodati predvidene rezultate vsakega preizkušanja posameznih osnovnih zahtev Unije za vsako posamezno preizkušeno intervencijo. Če intervencija ni preizkušena za eno osnovno zahtevo Unije, se uporabijo povprečni rezultati preizkušanja osnovnih zahtev Unije. Certifikacijski organ mora biti pri določanju vrednosti preizkušene populacije zelo pozoren, saj se osnovna zahteva Unije ne uporablja vedno za skupne odhodke na intervencijo. 
Kar zadeva izračun stopnje pojavljanja, mora certifikacijski organ oceniti naslednje:
· uspešnost vsake kontrole za zmanjševanje tveganj z morebitnim finančnim vplivom (tj. pravilno uporabljena kontrola ne bi smela povzročiti finančne napake za tveganje/osnovno zahtevo Unije in obratno, če ne bi bila pravilno uporabljena, bi se morala pojaviti finančna napaka);
· če ima osnovna zahteva Unije več kot eno kontrolo, ima napaka pri več kontrolah večji finančni vpliv kot napaka pri eni kontroli (ni prekrivanja);
· končna stopnja pojavljanja se izračuna na podlagi skupnih ugotovljenih odklonov v primerjavi s skupnimi kontrolami, preizkušenimi na ravni intervencije, in ne s seštevanjem stopenj pojavljanja pri vsakem preizkušanju osnovnih zahtev Unije na intervencijo (tj. pri enem odklonu od 30 enot za javna naročila in enem odklonu od 20 enot, preizkušenih za „sistem za zagotavljanje upravičenosti upravičenca“, bi moral biti rezultat 2/50 ali 4 %, in ne 3,33 % od preizkušanja 1 plus 5 % od preizkušanja 2, kar je enako 8,33 %).

b)  Intervencijski pristop
Vsaka intervencija/skupina intervencij se preizkusi in oceni ločeno. Pomembnost se izračuna s primerjavo skupne vrednosti ugotovljenih odklonov in skupne vrednosti preizkušenih enot. Podobno se stopnja pojavljanja izračuna s primerjavo enot, pri katerih so bile ugotovljene finančne napake, s skupno velikostjo vzorca. Če se pri eni enoti ugotovi več kot en odklon pri različnih osnovnih zahtev Unije/kontrolah, se to šteje za en odklon, da se prepreči, da bi bila stopnja pojavljanja višja od 100 %.
Kadar se certifikacijski organ odloči uporabiti možnost iz Priloge 1, mora rezultate na skupino uporabiti za vse intervencije, vključene v skupino, ne glede na to, ali so bile vse intervencije dejansko preizkušene ali ne (tj. rotacija ali ocena minimalnega tveganja), in jih dodati rezultatom plačilne agencije za vsako posamezno intervencijo.  

[bookmark: _Toc241139391]Ocena za pogojenost
Certifikacijski organ mora na podlagi opravljenih preizkusov potrditi, ali je vzpostavljen kontrolni sistem v zvezi s pogojenostjo in ali se v celoti izvaja ter preverja vse zahteve v skladu z osnovno zahtevo Unije in odobrenim strateškim načrtom SKP. Med drugim je treba preizkusiti, ali kontrolni sistem zajema skladnost z dobrimi kmetijskimi in okoljskimi pogoji/predpisanimi zahtevami ravnanja v skladu z zakonodajo Unije, strateškim načrtom SKP in/ali nacionalno zakonodajo, da se določajo kontrolni vzorci in da se sankcije nalagajo v skladu z osnovno zahtevo Unije. Certifikacijski organ bi moral na podlagi preizkušanja določiti razred za sistem pogojenosti glede njegove vzpostavitve/zasnove (tj. binarno da/ne, z razredom 1–2 ali razredom 3–4).  
Enak pristop se uporablja za preizkušanje in ocenjevanje sistema za socialno pogojenost. 
[bookmark: _Toc241139392]Praktični primeri
S primeri v Excelu je ponazorjen izračun pojavitev in pomembnosti na podlagi različnih pristopov k vzorčenju, da se doseže končni razred na intervencijo/vrsto intervencije. 

